02018R0574 — SK — 16.04.2018 — 000.002

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Opravené a doplnené:

▼B

VYKONÁVACIE NARIADENIE KOMISIE (EÚ) 2018/574

z 15. decembra 2017

o technických normách pre vytvorenie a prevádzku systému vysledovateľnosti pre tabakové výrobky

(Text s významom pre EHP)

KAPITOLA I

PREDMET ÚPRAVY A VYMEDZENIE POJMOV

Článok 1

Predmet úpravy

Týmto nariadením sa stanovujú technické normy pre vytvorenie a prevádzkovanie systému vysledovateľnosti stanoveného v článku 15 smernice 2014/40/EÚ.

Článok 2

Vymedzenie pojmov

Na účely tohto nariadenia sa popri vymedzení pojmov stanovenom v článku 2 smernice 2014/40/EÚ uplatňuje toto vymedzenie pojmov:

19. „prekladanie“ je akýkoľvek presun tabakových výrobkov z jedného dopravného prostriedku do druhého, počas ktorého tabakové výrobky nevchádzajú do zariadenia a nevychádzajú z neho;

KAPITOLA II

TECHNICKÉ ŠPECIFIKÁCIE TÝKAJÚCE SA JEDINEČNÉHO IDENTIFIKÁTORA

ODDIEL 1

Všeobecné ustanovenia

Článok 3

Vydavateľ ID

1. Každý členský štát vymenuje subjekt (ďalej len „vydavateľ ID“) zodpovedný za generovanie a vydávanie jedinečných identifikátorov v súlade s článkami 8, 9, 11 a 13 najneskôr do jedného roka od dátumu nadobudnutia účinnosti tohto vykonávacieho nariadenia.

2. Členské štáty zabezpečia, aby sa o vymenovaní vydavateľa ID, ktorý má v úmysle na výkon svojich funkcií využiť subdodávateľov, uvažovalo len vtedy, ak im bola oznámená totožnosť každého navrhnutého subdodávateľa.

3. Vydavateľ ID je nezávislý subjekt a spĺňa kritériá stanovené v článku 35.

4. Každý vydavateľ ID je vybavený jedinečným identifikačným kódom. Kód pozostáva z alfanumerických znakov a je v súlade s normou Medzinárodnej organizácie pre normalizáciu/Medzinárodnej elektrotechnickej komisie (ďalej len „ISO/IEC“) 15459-2:2015.

5. V prípade, že je vo viac ako jednom členskom štáte vymenovaný ten istý vydavateľ ID, musí byť identifikovateľný pomocou toho istého kódu.

6. Členské štáty informujú Komisiu o vymenovaní vydavateľa ID a jeho identifikačnom kóde do jedného mesiaca od jeho vymenovania.

7. Členské štáty zabezpečia, aby informácie týkajúce sa totožnosti vymenovaného vydavateľa ID a jeho identifikačného kódu boli verejne prístupné a dostupné online.

8. Každý členský štát zavádza primerané opatrenia s cieľom zabezpečiť:

9. Vydavateľ ID môže za samotné generovanie a vydávanie jedinečných identifikátorov hospodárskym subjektom stanoviť a účtovať poplatky. Poplatky musia byť nediskriminačné a úmerné počtu vygenerovaných a hospodárskym subjektom vydaných jedinečných identifikátorov, pričom musia zohľadňovať spôsob dodávky.

Článok 4

Vydavatelia ID príslušní pre generovanie a vydávanie jedinečných identifikátorov

1. V prípade tabakových výrobkov vyrobených v Únii je príslušným vydavateľom ID subjekt vymenovaný pre členský štát, v ktorom sa výrobky vyrábajú.

Odchylne od prvého pododseku je príslušným vydavateľom ID subjekt vymenovaný pre členský štát, na ktorého trh sa výrobky uvádzajú, ak predmetný členský štát uložil takúto požiadavku.

2. Pri tabakových výrobkoch dovezených do Únie je príslušným vydavateľom ID subjekt vymenovaný pre členský štát, na ktorého trh sa výrobky uvádzajú.

3. V prípade tabakových výrobkov balených do súhrnných obalov v Únii je príslušným vydavateľom ID subjekt vymenovaný pre členský štát, v ktorom sa výrobky balia do súhrnných obalov.

4. V prípade tabakových výrobkov určených na vývoz je príslušným vydavateľom ID subjekt vymenovaný pre členský štát, v ktorom sa výrobky vyrábajú.

5. V prípade dočasnej neprítomnosti príslušného vydavateľa ID môže Komisia oprávniť hospodárske subjekty, aby využívali služby iného vydavateľa ID, ktorý bol vymenovaný v súlade s článkom 3.

Článok 5

Platnosť jedinečných identifikátorov a deaktivácia

1. Jedinečné identifikátory vygenerované vydavateľmi ID sa môžu používať na označovanie jednotkových balení alebo súhrnného obalu, ako je stanovené v článkoch 6 a 10, maximálne do šiestich mesiacov odo dňa, keď hospodársky subjekt dostane jedinečné identifikátory. Po uplynutí tohto obdobia sa jedinečné identifikátory stávajú neplatnými a hospodárske subjekty zabezpečia, aby sa nepoužívali na označovanie jednotkových balení ani súhrnného obalu.

2. Systém registrov zabezpečuje automatickú deaktiváciu jedinečných identifikátorov, ktoré neboli použité do šiestich mesiacov, ako sa uvádza v odseku 1.

3. Výrobcovia a dovozcovia môžu kedykoľvek dosiahnuť deaktiváciu jedinečných identifikátorov na základe žiadosti o deaktiváciu zaslanej príslušnému primárnemu registru. Ostatné hospodárske subjekty môžu dosiahnuť deaktiváciu jedinečných identifikátorov zaslaním žiadosti o deaktiváciu prostredníctvom smerovača. Žiadosť o deaktiváciu sa podáva elektronicky v súlade s článkom 36 a obsahuje informácie uvedené v kapitole II oddiele 2 bode 2.3 prílohy II vo formáte, ktorý je v nej uvedený. Deaktivácia nenarúša integritu informácií, ktoré sú už uchované a ktoré súvisia s jedinečným identifikátorom.

ODDIEL 2

Jedinečné identifikátory na úrovni jednotkového balenia

Článok 6

Označovanie pomocou jedinečných identifikátorov na úrovni jednotkového balenia

1. Výrobcovia a dovozcovia označujú každé jednotkové balenie vyrobené v Únii alebo dovezené na jej územie jedinečným identifikátorom (ďalej len „JI na úrovni jednotkového balenia“) v súlade s článkom 8.

2. V prípade tabakových výrobkov vyrábaných mimo Únie sa JI na úrovni jednotkového balenia aplikuje na jednotkové balenie predtým, ako sa tabakový výrobok dovezie do Únie.

Článok 7

Overovanie JI na úrovni jednotkového balenia

1. Výrobcovia a dovozcovia zabezpečia, aby priamo po aplikácii JI na úrovni jednotkového balenia nasledovalo overenie uvedených JI na úrovni jednotkového balenia z hľadiska správnej aplikácie a čitateľnosti.

2. Postup uvedený v odseku 1 je chránený zariadením proti neoprávnenej manipulácii dodaným a nainštalovaným nezávislou treťou stranou, ktorá príslušným členským štátom a Komisii predkladá vyhlásenie o tom, že nainštalovaný nástroj spĺňa požiadavky tohto nariadenia.

3. Ak proces uvedený v odseku 1 nepotvrdzuje správnu aplikáciu a plnú čitateľnosť JI na úrovni jednotkového balenia, výrobcovia a dovozcovia opätovne aplikujú JI na úrovni jednotkového balenia.

4. Výrobcovia a dovozcovia zabezpečia, aby informácie zaznamenané zariadením proti neoprávnenej manipulácii zostali prístupné počas deviatich mesiacov od času zaznamenania.

5. Výrobcovia a dovozcovia poskytujú na žiadosť členských štátov plný prístup k záznamu procesu overovania vytvorenému zariadením proti neoprávnenej manipulácii.

6. Odchylne od odsekov 2, 4 a 5 sa povinnosť nainštalovať zariadenie proti neoprávnenej manipulácii neuplatňuje:

Článok 8

Štruktúra JI na úrovni jednotkového balenia

1. Každé jednotkové balenie tabakových výrobkov sa označuje JI na úrovni jednotkového balenia. Tento JI pozostáva z najkratšej možnej série alfanumerických znakov, ktorých počet neprekračuje 50. Séria je jedinečná pre dané jednotkové balenie a pozostáva z týchto údajových prvkov:

2. vydavatelia ID sú zodpovední za vygenerovanie kódu pozostávajúceho z prvkov uvedených v odseku 1 písm. a), b) a c).

3. Výrobcovia alebo dovozcovia pridajú ku kódu, ktorý vygeneroval vydavateľ ID podľa odseku 2, časovú pečiatku uvedenú v odseku 1 písm. d).

4. JI na úrovni jednotkového balenia obsahujú len tie údajové prvky, ktoré sú uvedené v odseku 1.

V prípade, že vydavatelia ID použijú šifrovanie alebo kompresiu na vygenerovanie JI na úrovni jednotkového balenia, informujú príslušné orgány členských štátov a Komisiu o algoritmoch použitých na takéto šifrovanie a kompresiu. JI na úrovni jednotkového balenia sa opätovne nepoužívajú.

Článok 9

Žiadosť o JI na úrovni jednotkového balenia a ich vydávanie

1. Výrobcovia a dovozcovia zasielajú príslušnému vydavateľovi ID žiadosť o JI na úrovni jednotkového balenia uvedený v článku 8. Žiadosti sa podávajú elektronicky v súlade s článkom 36.

2. Výrobcovia a dovozcovia podávajúci takúto žiadosť poskytujú informácie uvedené v kapitole II oddiele 2 bode 2.1 prílohy II vo formáte, ktorý je v nej uvedený.

3. Vydavateľ ID do dvoch pracovných dní od prijatia žiadosti a v uvedenom poradí:

4. Členský štát však môže od vydavateľov ID vyžadovať, aby ponúkli fyzické doručenie JI na úrovni jednotkového balenia ako alternatívu k elektronickému doručeniu. V prípadoch, keď je ponúknuté fyzické doručenie JI na úrovni jednotkového balenia, výrobcovia a dovozcovia stanovia, či sa vyžaduje fyzické doručenie. V takom prípade vydavateľ ID do 10 pracovných dní od prijatia žiadosti a v uvedenom poradí:

5. Výrobcovia a dovozcovia môžu do jedného pracovného dňa zrušiť žiadosť, ktorá bola zaslaná podľa odseku 1, formou odvolania správy, ako sa ďalej vymedzuje v kapitole II oddiele 5 bode 5 prílohy II.

ODDIEL 3

Jedinečné identifikátory na úrovni súhrnného obalu

Článok 10

Označovanie pomocou jedinečných identifikátorov na úrovni súhrnného obalu

1. Keď sa hospodárske subjekty rozhodnú plniť povinnosť zaznamenávania podľa článku 15 ods. 5 smernice 2014/40/EÚ zaznamenávaním súhrnného obalu, označujú súhrnné obaly obsahujúce tabakové výrobky jedinečným identifikátorom (ďalej len „JI na úrovni súhrnného obalu“).

2. JI na úrovni súhrnného obalu sa generuje a vydáva na základe žiadosti predloženej príslušnému vydavateľovi ID alebo ich priamo generuje a vystavuje hospodársky subjekt.

3. V prípade JI na úrovni súhrnného obalu vygenerovaného na základe žiadosti predloženej príslušnému vydavateľovi ID má JI na úrovni súhrnného obalu štruktúru v súlade s článkom 11 ods. 1.

4. V prípade, že JI na úrovni súhrnného obalu vygeneruje priamo hospodársky subjekt, pozostáva z kódu jednotkového balenia vygenerovaného v súlade s normou ISO/IEC 15459-1:2014 alebo normou ISO/IEC 15459-4:2014 alebo ich najnovšími ekvivalentmi.

Článok 11

Štruktúra JI na úrovni súhrnného obalu, ktoré vygenerovali vydavatelia ID

1. V prípade JI na úrovni súhrnného obalu vygenerovaného na žiadosť predloženú príslušnému vydavateľovi ID pozostáva JI na úrovni súhrnného obalu zo série maximálne 100 alfanumerických znakov, ktorá je jedinečná pre daný súhrnný obal a je zložená z týchto údajových prvkov:

c) kód identifikátora zariadenia (ako sa stanovuje v článku 16), v ktorom prebehol proces balenia do súhrnných obalov;

2. Vydavatelia ID sú zodpovední za vygenerovanie kódu pozostávajúceho z prvkov uvedených v odseku 1 písm. a), b) a c).

3. Hospodárske subjekty pridajú ku kódu, ktorý vygeneroval vydavateľ ID podľa odseku 2, časovú pečiatku uvedenú v odseku 1 písm. d).

4. JI na úrovni súhrnného obalu môže hospodársky subjekt doplniť o dodatočné informácie za predpokladu, že sa neprekročí maximálny limit počtu znakov stanovený v odseku 1. Všetky takéto informácie sa môžu uvádzať iba po údajoch uvedených v odseku 1.

Článok 12

Prepojenie medzi úrovňami jedinečných identifikátorov

1. Na základe JI na úrovni súhrnného obalu sa musí dať identifikovať zoznam všetkých jedinečných identifikátorov obsiahnutých v súhrnnom obale pomocou elektronicky prístupného odkazu na systém registrov.

▼C1

2. S cieľom vytvoriť odkaz uvedený v odseku 1 musia výrobcovia a dovozcovia zasielať do svojich primárnych registrov informácie uvedené v kapitole II oddiele 3 bode 3.2 prílohy II vo formáte, ktorý je v nej uvedený.

3. S cieľom vytvoriť odkaz uvedený v odseku 1 musia hospodárske subjekty iné ako výrobcovia a dovozcovia zasielať do sekundárneho registra cez smerovač informácie uvedené v kapitole II oddiele 3 bode 3.2 prílohy II vo formáte, ktorý je v nej uvedený.

▼B

Článok 13

Žiadosť o JI na úrovni súhrnného obalu generované vydavateľmi ID a ich vydávanie

1. Hospodárske subjekty žiadajúce o JI na úrovni súhrnného obalu na základe žiadosti podanej príslušnému vydavateľovi ID predkladajú takéto žiadosti elektronicky v súlade s článkom 36.

2. Hospodárske subjekty podávajúce takéto žiadosti poskytujú informácie uvedené v kapitole II oddiele 2 bode 2.2 prílohy II vo formáte, ktorý je v nej uvedený.

3. V prípade výrobcov a dovozcov vydavateľ ID do dvoch pracovných dní od prijatia žiadosti a v uvedenom poradí:

4. V prípade hospodárskych subjektov, ktoré nie sú výrobcami a dovozcami, vydavateľ ID do dvoch pracovných dní od prijatia žiadosti a v uvedenom poradí:

▼C1

▼B

5. Hospodárske subjekty môžu do jedného pracovného dňa zrušiť žiadosť, ktorá bola zaslaná podľa odseku 1, formou odvolania správy, ako je ďalej vymedzené v kapitole II oddiele 5 bode 5 prílohy II vo formáte, ktorý je v nej uvedený.

6. JI na úrovni súhrnného obalu, ktoré vydali príslušní vydavatelia ID, sa opätovne nepoužívajú.

KAPITOLA III

KÓDY IDENTIFIKÁTORA PRE HOSPODÁRSKE SUBJEKTY, ZARIADENIA A STROJE

Článok 14

Žiadosť o kód identifikátora hospodárskeho subjektu

1. ►C2 Hospodárske subjekty a prevádzkovatelia prvých maloobchodných predajní žiadajú o kód identifikátora hospodárskeho subjektu vydavateľa ID príslušného pre každý členský štát, v ktorom prevádzkujú aspoň jedno zariadenie. Dovozcovia žiadajú o kód identifikátora vydavateľa ID príslušného pre každý členský štát, na ktorého trh uvádzajú svoje výrobky. ◄

2. Hospodárske subjekty a prevádzkovatelia prvých maloobchodných predajní podávajúci žiadosť podľa odseku 1 poskytujú informácie uvedené v kapitole II oddiele 1 bode 1.1 prílohy II vo formáte, ktorý je v nej uvedený.

3. V prípade prevádzkovateľov prvých maloobchodných predajní môže povinnosť požiadať o kód identifikátora hospodárskeho subjektu splniť akýkoľvek iný zaregistrovaný hospodársky subjekt. Takáto registrácia treťou stranou podlieha súhlasu prevádzkovateľa prvej maloobchodnej predajne. Tretia strana poskytuje prevádzkovateľovi prvej maloobchodnej predajne úplné podrobné informácie o registrácii vrátane prideleného kódu identifikátora hospodárskeho subjektu.

4. Hospodárske subjekty a prevádzkovatelia prvých maloobchodných predajní informujú vydavateľa ID o všetkých kódoch identifikátora hospodárskeho subjektu, ktoré im pridelili iní vydavatelia ID. Ak takéto informácie nie sú v čase registrácie k dispozícii, hospodárske subjekty ich poskytnú najneskôr do dvoch pracovných dní od prijatia kódov identifikátora hospodárskeho subjektu, ktoré pridelil iný vydavateľ ID.

5. Príslušný prevádzkovateľ bezodkladne informuje vydavateľa ID o každej zmene informácií predložených v pôvodnej žiadosti a o každom ukončení prevádzkových činností vo formátoch uvedených v kapitole II oddiele 1 bodoch 1.2. a 1.3. prílohy II.

Článok 15

Vydávanie a registrácia kódov identifikátora hospodárskych subjektov

1. Po prijatí žiadosti v súlade s článkom 14 vygeneruje vydavateľ ID kód identifikátora hospodárskeho subjektu, ktorý pozostáva z týchto údajových prvkov, ktoré sa uvádzajú v tomto poradí:

2. Do dvoch pracovných dní zašle vydavateľ ID kód žiadajúcemu subjektu.

3. Všetky informácie predložené vydavateľovi ID v súlade s článkom 14 ods. 2 a zodpovedajúce kódy identifikátora tvoria súčasť registra, ktorý má vytvoriť, spravovať a aktualizovať príslušný vydavateľ ID.

4. V náležite opodstatnených prípadoch môžu členské štáty v súlade so svojimi vnútroštátnymi právnymi predpismi požiadať vydavateľa ID, aby deaktivoval kód identifikátora hospodárskeho subjektu. V takýchto prípadoch členský štát informuje hospodársky subjekt alebo prevádzkovateľa prvej maloobchodnej predajne o deaktivácii a dôvodoch tejto deaktivácie. Deaktivácia kódu identifikátora hospodárskeho subjektu vedie k automatickej deaktivácii kódov identifikátora súvisiacich zariadení a kódov identifikátora strojov.

5. Hospodárske subjekty a prevádzkovatelia prvých maloobchodných predajní si vymieňajú informácie o svojich kódoch identifikátora hospodárskeho subjektu, čím hospodárskym subjektom umožňujú zaznamenávať a prenášať informácie o transakciách, ako sa stanovuje v článku 33.

Článok 16

Žiadosť o kód identifikátora zariadenia

1. Všetky zariadenia od výrobného závodu po prvú maloobchodnú predajňu sa identifikujú kódom (ďalej len „kód identifikátora zariadenia“), ktorý vygeneruje vydavateľ ID príslušný pre územie, na ktorom sa zariadenie nachádza.

2. Hospodárske subjekty a prevádzkovatelia prvých maloobchodných predajní žiadajú o kód identifikátora zariadenia, pričom vydavateľovi ID poskytujú informácie uvedené v kapitole II oddiele 1 bode 1.4 prílohy II vo formáte, ktorý je v nej uvedený.

3. V prípade prvých maloobchodných predajní sa povinnosť požiadať o kód identifikátora zariadenia vzťahuje na prevádzkovateľa prvej maloobchodnej predajne. Túto povinnosť môže splniť aj akýkoľvek iný registrovaný hospodársky subjekt, ktorý môže konať v mene prevádzkovateľa prvej maloobchodnej predajne. Registrácia treťou stranou podlieha súhlasu prevádzkovateľa prvej maloobchodnej predajne. Tretia strana informuje prevádzkovateľa prvej maloobchodnej predajne o úplných podrobnostiach registrácie vrátane prideleného kódu identifikátora zariadenia.

4. Povinnosť požiadať o kód identifikátora zariadenia vzťahujúci sa na výrobné zariadenia nachádzajúce sa mimo Únie sa uplatňuje na dovozcu ►C2 so sídlom ◄ v Únii. Dovozca podáva žiadosť ktorémukoľvek vydavateľovi ID vymenovanému členským štátom, na ktorého trh uvádza svoje výrobky. Registrácia dovozcom podlieha súhlasu subjektu zodpovedného za výrobné zariadenie v tretej krajine. Dovozca poskytuje hospodárskemu subjektu zodpovednému za výrobné zariadenie v tretej krajine úplné podrobné informácie o registrácii vrátane prideleného kódu identifikátora zariadenia.

5. Hospodársky subjekt bezodkladne informuje vydavateľa ID o každej zmene informácií predložených v pôvodnej žiadosti a o každom prípade zatvorenia zariadenia vo formátoch uvedených v kapitole II oddiele 1 bodoch 1.5 a 1.6 prílohy II.

Článok 17

Vydávanie a registrácia kódov identifikátora zariadení

1. Po prijatí žiadosti v súlade s článkom 16 vygeneruje vydavateľ ID kód identifikátora zariadenia, ktorý pozostáva z týchto údajových prvkov, ktoré sa uvádzajú v tomto poradí:

2. Do dvoch pracovných dní od doručenia žiadosti postúpi vydavateľ ID kód žiadajúcemu prevádzkovateľovi.

3. Všetky informácie predložené vydavateľovi ID v súlade s článkom 16 ods. 2 a zodpovedajúce kódy identifikátora tvoria súčasť registra, ktorý má vytvoriť, spravovať a aktualizovať príslušný vydavateľ ID.

4. V náležite opodstatnených prípadoch môžu členské štáty požiadať vydavateľa ID, aby kód identifikátora zariadenia deaktivoval. V takýchto prípadoch členský štát informuje hospodársky subjekt alebo prevádzkovateľa prvej maloobchodnej predajne o deaktivácii a dôvodoch tejto deaktivácie. Deaktivácia kódu identifikátora zariadenia vedie k automatickej deaktivácii kódov identifikátora súvisiacich strojov.

▼C1

5. Hospodárske subjekty a prevádzkovatelia prvých maloobchodných predajní si musia vymieňať informácie o svojich kódoch identifikátora zariadenia, aby hospodárskym subjektom umožnili zaznamenávať a prenášať informácie o pohybe výrobkov, ako sa stanovuje v článku 32.

▼B

Článok 18

Žiadosť o kód identifikátora stroja

1. Každý stroj sa identifikuje kódom (ďalej len „kód identifikátora stroja“), ktorý vygeneruje vydavateľ ID príslušný pre územie, na ktorom sa stroj nachádza.

2. Výrobcovia a dovozcovia žiadajú o kód identifikátora stroja, pričom vydavateľovi ID poskytujú informácie uvedené v kapitole II oddiele 1 bode 1.7 prílohy II vo formáte, ktorý je v nej uvedený.

3. Povinnosť požiadať o kód identifikátora stroja vzťahujúci sa na stroje nachádzajúce sa vo výrobných zariadeniach mimo Únie sa uplatňuje na dovozcu ►C2 so sídlom ◄ v Únii. Dovozca podáva žiadosť ktorémukoľvek vydavateľovi ID vymenovanému členským štátom, na ktorého trh uvádza svoje výrobky. Registrácia dovozcom podlieha súhlasu subjektu zodpovedného za výrobné zariadenie v tretej krajine. Dovozca poskytuje hospodárskemu subjektu zodpovednému za výrobné zariadenie v tretej krajine úplné podrobné informácie o registrácii vrátane prideleného kódu identifikátora stroja.

4. Výrobca alebo dovozca bezodkladne informuje vydavateľa ID o každej zmene informácií predložených v pôvodnej žiadosti a o každom prípade vyradenia registrovaného stroja z prevádzky vo formátoch uvedených v kapitole II oddiele 1 bodoch 1.8 a 1.9 prílohy II.

Článok 19

Vydávanie a registrácia kódov identifikátora strojov

1. Po prijatí žiadosti v súlade s článkom 18 vygeneruje vydavateľ ID kód identifikátora stroja, ktorý pozostáva z týchto údajových prvkov, ktoré sa uvádzajú na uvedenom mieste:

2. Do dvoch pracovných dní zašle vydavateľ ID kód žiadajúcemu subjektu.

3. Všetky informácie predložené vydavateľovi ID v súlade s článkom 18 ods. 2 a zodpovedajúce kódy identifikátora tvoria súčasť registra, ktorý má vytvoriť, spravovať a aktualizovať príslušný vydavateľ ID.

4. V náležite opodstatnených prípadoch môžu členské štáty požiadať vydavateľa ID, aby kód identifikátora stroja deaktivoval. V takýchto prípadoch členský štát informuje výrobcov a dovozcov o deaktivácii a dôvodoch tejto deaktivácie.

Článok 20

Prenos plochých súborov offline a registrov

1. vydavatelia ID vytvárajú ploché súbory offline, ako aj registre v súvislosti s informáciami uvedenými v článku 14 ods. 2, článku 16 ods. 2 a článku 18 ods. 2, spolu s vysvetlivkami týkajúcimi sa ich štruktúry.

2. Ploché súbory offline nesmú presiahnuť veľkosť dvoch gigabajtov na vydavateľa ID. V každom riadku plochého súboru sa uchováva jeden záznam s oblasťami oddelenými oddeľovacími znakmi, ako sú čiarky alebo tabulátory.

3. vydavatelia ID zabezpečujú, aby aktuálna kópia všetkých plochých súborov offline, registrov a súvisiacich vysvetliviek bola zasielaná do sekundárneho registra elektronicky pomocou smerovača.

4. Členské štáty môžu prispôsobiť veľkosť plochých súborov offline uvedených v odseku 2, pričom zohľadňujú priemernú veľkosť dostupnej pamäte nainštalovanej na overovacích zariadeniach používaných na offline kontroly jedinečných identifikátorov, ako aj celkový počet vydavateľov ID.

KAPITOLA IV

NOSIČE ÚDAJOV

Článok 21

Nosiče údajov pre jedinečné identifikátory

1. JI na úrovni jednotkového balenia sú zakódované pomocou aspoň jedného z týchto typov nosičov údajov:

c) optický DotCode čitateľný pomocou zariadenia, ktorý má rovnakú alebo vyššiu schopnosť zistenia a opravy chýb ako tie, ktoré sú vybavené Reed-Solomonovým algoritmom na opravu chýb s množstvom kontrolných znakov (NC), ktoré sa rovná súčtu tri plus datové znaky (ND) vydelenému dvoma (NC = 3 + ND/2). Predpokladá sa, že čiarové kódy, ktoré sú v súlade so špecifikáciou ISS DotCode Symbology Specification uverejnenou Asociáciou pre automatickú identifikáciu a mobilitu (Association for Automatic Identification and Mobility – „AIM“) (revízia 3.0, august 2014), spĺňajú požiadavky stanovené v tomto bode.